(7)Afgørelse (FUSP) 2022/XXX forlænger suspensionen af sendetilladelser i Unionen for russiske medieforetagender under den russiske ledelses permanente kontrol.

(6)Det anses også for hensigtsmæssigt at udvide listen over produkter, der er underlagt eksportkontrol, og som kan bidrage til Ruslands militære og teknologiske forbedringer eller udviklingen af landets forsvars- og sikkerhedssektor.

under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og

(8)Den Russiske Føderation har deltaget i en systematisk, international kampagne for manipulation af medierne og fordrejning af fakta for at styrke sin strategi for destabilisering af sine nabolande og af Unionen og dens medlemsstater. Navnlig har propagandaen gentagne gange og konsekvent været rettet mod europæiske politiske partier, navnlig i valgperioderne, samt været rettet mod civilsamfundet, asylansøgere, russiske etniske mindretal, kønsidentitetsbaserede mindretal og de demokratiske institutioners funktion i Unionen og dens medlemsstater.

(9)For at retfærdiggøre og støtte sin aggression mod Ukraine har Den Russiske Føderation været involveret i løbende og samordnede propagandaaktioner rettet mod civilsamfundet i Unionen og nabolandene, hvilket i alvorlig grad forvrider og manipulerer fakta.

(10)Disse propagandaaktioner er blevet kanaliseret gennem en række medieforetagender under Den Russiske Føderations permanente direkte eller indirekte kontrol. Sådanne aktioner udgør en betydelig og direkte trussel mod Unionens offentlige orden og sikkerhed. Disse medieforetagender er afgørende for og medvirkende til at fremme og støtte aggressionen mod Ukraine og til destabiliseringen af dets nabolande.

(11)I betragtning af den alvorlige situation og som svar på Ruslands handlinger, der destabiliserer situationen i Ukraine, er det nødvendigt, i overensstemmelse med de grundlæggende rettigheder og friheder, der er anerkendt i chartret om grundlæggende rettigheder, navnlig med retten til ytrings- og informationsfrihed som anerkendt i chartrets artikel 11, at indføre yderligere restriktive foranstaltninger for hurtigst muligt at suspendere sådanne medieforetagenders udsendelsesaktiviteter i Unionen eller rettet mod Unionen. Disse foranstaltninger bør opretholdes indtil aggressionen mod Ukraine er bragt til ophør, og indtil Den Russiske Føderation og dens tilknyttede medieforetagender ophører med at gennemføre propagandaaktioner mod Unionen og dens medlemsstater.

(12)I overensstemmelse med de grundlæggende rettigheder og friheder, der er anerkendt i chartret om grundlæggende rettigheder, navnlig med retten til ytrings- og informationsfrihed, friheden til at oprette og drive egen virksomhed og ejendomsretten som anerkendt i chartrets artikel 11, 16 og 17, forhindrer disse foranstaltninger ikke, at disse medieforetagender og deres medarbejdere udfører andre aktiviteter i Unionen end udsendelse, f.eks. research og interviews. Disse foranstaltninger ændrer navnlig ikke på forpligtelsen til at respektere de rettigheder, friheder og principper, der er omhandlet i artikel 6 i traktaten om Den Europæiske Union, herunder i chartret om grundlæggende rettigheder, og i medlemsstaternes forfatninger, inden for deres respektive anvendelsesområder.

(13)Afgørelse (FUSP) 2022/XXX indfører også et forbud mod at reklamere for produkter eller tjenester i ethvert indhold, der produceres eller udsendes af russiske medieforetagender under den russiske ledelses permanente kontrol, med forbehold af suspension af sendetilladelser.

(14)Afgørelse (FUSP) 2022/XXX indfører også forbud mod direkte eller indirekte køb, import eller overførsel af råolie og visse olieprodukter til Unionen og EU-fartøjers transport af sådanne varer til tredjelande. Der er fastsat passende overgangsperioder.

(15)På grund af Ungarns og Slovakiets særlige geografiske situation som indlandsstater og deres betydelige afhængighed af råolie importeret via rørledninger fra Rusland kan deres nationale kompetente myndigheder på visse betingelser indrømme en undtagelse fra forbuddet i en længere periode.

(16)Afgørelse (FUSP) 2022/XXX forbyder også salg og overførsel af ejendomsretten til fast ejendom beliggende på Unionens område til russiske statsborgere og indbyggere i Rusland samt juridiske personer, enheder eller organer, der er etableret i Rusland.

(17)Desuden indfører afgørelse (FUSP) 2022/XXX forbud mod levering af tjenester vedrørende bogførings- og revisionsvirksomhed og skatterådgivning samt virksomheds- og ledelsesrådgivning og pr-ydelser til Rusland.

(18)I henhold til bilag II til Europa-Parlamentets og Rådets forordning (EF) nr. 184/2005 af 12. januar 2005 om fællesskabsstatistikker over betalingsbalance, international handel med tjenester og udenlandske direkte investeringer, omfatter tjenester vedrørende bogførings- og revisionsvirksomhed og skatterådgivning registrering af handelstransaktioner for virksomheder og andre, gennemgang af bogholderi og regnskaber skatteplanlægning og -rådgivning for virksomheder og udarbejdelse af selvangivelser. Virksomheds- og ledelsesrådgivning og pr-servicevirksomhed omfatter rådgivning, vejledning og bistand til virksomheder vedrørende forretningspolitik og -strategi og overordnet planlægning, strukturering og styring af en organisation. Det omfatter også mangagement fees, forvaltningsrevision, rådgivning vedrørende markedsstyring, personaleforhold og produktions- og projektstyring samt rådgivning, vejledning og bistand i forbindelse med forbedring af kundernes image og deres forhold til institutionerne og til offentligheden.

(19)For at sikre en korrekt gennemførelse af foranstaltningerne i forordning (EU) nr. 833/2014 bør undtagelsen fra forbuddet mod godtransport med vejtransportvirksomheder etableret i Rusland udvides til at omfatte alle diplomatiske og konsulære repræsentationer i Rusland. Visse undtagelser fra forbuddene mod modtagelse af indskud og truster bør desuden udvides, og bestemmelserne om nationale sanktioner for overtrædelse af foranstaltningerne i denne forordning bør præciseres og styrkes.

(20)Disse foranstaltninger hører under traktatens anvendelsesområde, og der bør derfor indføres lovgivning på EU-plan især for at sikre, at alle medlemsstaterne anvender dem på samme måde.

(21)Forordning (EU) nr. 833/2014 bør derfor ændres—

VEDTAGET DENNE FORORDNING:

Artikel 1

I forordning (EU) nr. 833/2014 foretages følgende ændringer:

1)I artikel 2f tilføjes følgende som stk. 3:

"3. Det er forbudt at reklamere for produkter eller tjenester i ethvert indhold, der produceres eller udsendes af de juridiske personer, enheder eller organer, der er opført på listen i bilag XV, herunder gennem transmission eller distribution på nogen måde som omhandlet i stk. 1."

2)Artikel 3l, stk. 4, litra d), affattes således: